কৰ্মসংস্কৃতিৰে এক আদৰ্শ হৈ পৰা এজন ব্যক্তি, যি সমষ্টিবাসীৰ বাবে হৈ পৰিছে ত্ৰাণকৰ্তাস্বৰূপ। সমষ্টিবাসীৰ প্ৰত্যেকটো বিপদত যি কাষত থিয় হৈ হাতে-কামে সহায়ৰ হাত আগবঢ়াই আহিছে। ক ’ ভিড অতিমাৰীয়ে ভয়াবহ ৰূপ ধাৰণ কৰা এনে জটিল সময়ত নিৰ্বাচনৰ পিছদিনাৰে পৰা নিজৰ কৰ্তব্যৰ পৰা পিছ পৰি ৰোৱা নাই। ক ’ ভিডৰ কৱলৰ পৰা মানুহক যেন উদ্ধাৰ কৰাত ব্যস্ত হৈ পৰিছে বিধায়ক মৃণাল শইকীয়াই। সমগ্ৰ জিলাখনত বৰ্তমান দুই সহস্ৰাধিক লোক এই মাৰাত্মক ভাইৰাছত আক্ৰান্ত হোৱাৰ বিপৰীতে ১৫ জনকৈ লোকৰ মৃত্যু ঘটিছে । গোলাঘাট জিলাৰ খুমটাই বিধান সভা সমষ্টিৰ হাবিছোৱা গাঁও পঞ্চায়তৰ অন্তৰ্গত শাওঁতলী চাহ বাগিচাৰ ৮-৯ ৱাৰ্ড কণ্টেইণ্টমেণ্ট জ ’ ন হিচাপে ঘোষণা কৰাৰ পিছত চাহ শ্ৰমিক সকলৰ কাষত থিয় হৈ পৰিস্থিতিৰ বুজ লৈ অত্যাৱশ্যকীয় খাদ্য সামগ্ৰী যোগান ধৰে । বাগিচাখনৰ ১৬০ টা শ্ৰমিক পৰিয়ালক খাদ্য সামগ্ৰী যোগান ধৰাৰ উপৰি গৰঙা চাহ বাগিছাৰ ৭ টা পৰিয়াল ক ’ ভিডত আক্ৰান্ত হোৱাত সমূহ পৰিয়ালকো খাদ্য সামগ্ৰী যোগান ধৰে । ইয়াৰোপৰি সমষ্টিটোৰ ঢেকিয়াল, খুমটাই আদি ভিন্ন অঞ্চলত হোম আইচ ’ লেশ্বনত থকা পৰিয়ালৰ লোকক খাদ্য সামগ্ৰী প্ৰদান কৰে । উল্লেখ্য যে, যোৱা দুদিন পূৰ্বে বিধায়কজনে সমষ্টিবাসীলৈ আগবঢ়াইছিল এখন ক ’ ভিড কেয়াৰ এম্বুলেঞ্চ ভান।